რაია ჰაფარ ალ-ჰასანი

რაია ჰაფარ ალ-ჰასანი (; დ. იანვარი, 1967) — ლიბანელი პოლიტიკოსი, რომელიც ქვეყნის შინაგან საქმეთა და მუნიციპალიტეტების მინისტრია, ასევე ყოფილი ფინანსთა მინისტრი. გახდა ლიბანის პირველი ქალი მინისტრი, რომელიც მთავრობაში ამ თანამდებობაზე დაინიშნა, ისევე, როგორც გახდა პირველი ქალი შინაგან საქმეთა მინისტრი არაბულ სამყაროში.

 ადრეული წლები და განათლება 
რაია ალ-ჰასანი დაიბადა 1967 წლის იანვარში, სუნიტი ლიბანელების ოჯახში. 1987 წლის ივნისში მიიღო ბაკალავრის ხარისხი ბიზნესის ადმინისტრირებაში, ბეირუთის ამერიკულ უნივერსიტეტში. 1990 წელს კი მაგისტრის ხარისხი მიიღო ბიზნესის ადმინისტრირებაში, ჯორჯ ვაშინგტონის უნივერსიტეტში.

კარიერა
კარიერის დასაწყისში, ალ-ჰასანი მუშაობდა „Méditerranée Investors Group“-ში.

მუშაობდა ეკონომიკისა და ვაჭრობის მინისტრის მრჩევლად, ხოლო მოგვიანებით მუშაობდა პრემიერ-მინისტრის აპარატში, იყო სხვადასხვა პროექტების მართვისა და ხარჯების მართვის რეფორმების ზედამხედველი. მოგვიანებით, ალ-ჰასანი ასევე მუშაობდა რეფორმებზე, სადაც შეიმუშავა ეკონომიკური და სოციალური რეფორმების დღის წესრიგი, პრემიერ-მინისტრის აპარატისთვის.

ფინანსთა მინისტრის თანამდებობაზე დანიშვნამდე, მუშაობდა სხვადასხვა ადმინისტრაციულ პროგრამებზე, გაეროს განვითარების პროგრამის და მსოფლიო ბანკის ეგიდით.

ფინანსთა მინისტრი
ალ-ჰასანი, ფინანსთა მინისტრად 2009 წლის 9 ნოემბერს დაინიშნა, რომელმაც ამ თანამდებობაზე მოჰამედ ჩათაჰი შეცვალა. მისი უფლებამოსილება 2011 წელს ამოიწურა და მიმდინარე თანამდებობა მოჰამედ საფადიმ დაიკავა.

შინაგან საქმეთა და მუნიციპალიტეტების მინისტრი
ალ-ჰასანი, 2019 წლის 31 იანვარს შინაგან საქმეთა და მუნიციპალიტეტების მინისტრად დაინიშნა და ამ თანამდებობაზე ნოჰად მაჩნოუკი შეცვალა.

დამატებითი კავშირები და წევრობა
ალ-ჰასანი, 14 მარტის ალიანსის წევრი და საად ჰარირის მოკავშირეა. 2016 წელს, იგი მუშაობდა „არაბთა ადამიანური განვითარების ანგარიშების“ მრჩეველთა საბჭოში. ალ-ჰასანი, ასევე „MedInvestment Bank“-ის (BankMed) დირექტორთა საბჭოს წევრია, სადაც აგრეთვე სააუდიტო კომიტეტის წევრია.

ალ-ჰასანი, „ტრიპოლის სპეციალური ეკონომიკური ზონის“ (TSEZ) თავმჯდომარე და გენერალური მენეჯერია.

 პირადი ცხოვრება 
ალ-ჰასანი დაქორწინებულია ჯანაჰ ალ-ჰასანზე და ჰყავს სამი შვილი.

სქოლიო

კატეგორია:დაბადებული 1967
კატეგორია:ლიბანელი სუნიტი მუსლიმები
კატეგორია:ლიბანელი ქალი პოლიტიკოსები
კატეგორია:ლიბანის პარლამენტის წევრები
კატეგორია:ცოცხალი ადამიანები